Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky

„*Stále tabule – zabezpečenie povinnej publicity projektov Ministerstva vnútra SR*“

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 12.04.2024 do 9:00.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve a v prílohe č. 1.

V prílohe Vám zasielame Prílohu č. 1 – ktorá obsahuje opis predmetu zákazky a vzor štruktúrovaného rozpočtu kúpnej ceny.

Ponuku predkladajte len prostredníctvom systému JOSEPHINE a to zaslaním vyplnenej prílohy č. 1.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

Cena predmetu zákazky musí zahŕňať aj náklady spojené s dopravou a vyložením na miesto plnenia – Pribinova 2, Bratislava.

Verejný obstarávateľ požaduje, aby bolo v cene zahrnuté:

* V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním tovaru.
* V cenovej ponuke musia byť uvedené všetky náklady spojené s dopravou a tovarom, ktoré si môže uchádzač účtovať voči verejnému obstarávateľovi. Ako napríklad balné, vyskladnenie, uskladnenie, kilometrovné, nakládka, dezinfekcia, vykládka (napr. hydraulickou rukou), stojné, technické revízie, návod na používanie v slovenskom jazyku a pod..
* Verejný obstarávateľ požaduje na dodaný tovar záruku min. 24 mesiacov. Záruka začína plynúť dňom dodania, t.j. odo dňa uvedenom v dodacom liste.
* Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru v porovnaní so zmluvou/objednávkou, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

S pozdravom

**mjr. Ing. Juraj Vácval, PhD.**

Oddelenie prípravy a implementácie projektov | Centrum metodického riadenia | Inštitút správnych a bezpečnostných analýz MV SR

Námestie 1. Mája 18 | 811 06 Bratislava | Slovenská republika

tel.: +421 961 044 960

juraj.vacval@minv.sk | www.minv.sk